
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 128  
                                                               din 29 august 2024
        privind reînnoirea unui mandat de membru în Consiliul de administrație al societății Apă Termic 
         Transport S.A. și desemnarea membrilor în Consiliul de administrație al societății Apă Termic 
                                                                         Transport S.A.

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 23.774/23.07.2024 şi la Consiliul Local Sighișoara cu nr. 27.061/28.08.2024, de referatul de aprobare, înregistrat cu nr. 23.776/23.07.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 

Având în vedere prevederile Hotărârii Consiliului Local Sighișoara nr. 9/1998 privind înființarea societății Apă Termic Transport S.A.;

Ţinând cont de prevederile art. 15 și art. 16 din Actul Constitutiv al societății Apă Termic Transport S.A. potrivit cărora, societatea este administrată de un Consiliu de administraţie format din 5 administratori, având mandate de 4 ani;

Având în vedere Hotărârea Adunării Generale a Acționarilor nr. 4/28.09.2023 privind declanşarea procedurii de selecţie a membrilor consiliului de administrație și numirea administratorilor provizorii, membrii ai Consiliului de administrație ai societății Apă Termic Transport S.A. și Hotărârea Adunării Generale a Acționarilor nr. 1/27.02.2024 privind prelungirea mandatului administratorilor provizorii, membrii ai Consiliului de administrație al societății Apă Termic Transport S.A.;

Ținând cont de Hotărârea Consiliului Local al Municipiului Sighișoara nr. 226/31.10.2023                                                             privind declanşarea procedurii de selecţie a membrilor consiliului de administrație și încredințarea mandatelor administratorilor din cadrul Consiliului de administrație ai societății Apă Termic Transport S.A. ca administratori provizorii, până la numirea noilor membrii ai Consiliului de Administrație al societății Apă Termic Transport S.A.;

Văzând Hotărârea Consiliului Local Sighișoara nr. 28/29.02.2024 privind constituirea Comisiei de selecție și nominalizarea membrilor Consiliului de administrație al S.C. Apă Termic Transport S.A.; 

Ținând cont de Hotărârea Adunării Generale a Acționarilor nr. 03/08.05.2024 privind prelungirea mandatului administratorilor provizorii, membri ai Consiliului de administrație al societății Apă Termic Transport S.A.;

Având în vedere Hotărârea Consiliului Local Sighișoara nr. 78/30.05.2024 privind prelungirea mandatului administratorilor provizorii, membri ai Consiliului de administrație al societății Apă Termic Transport S.A., prin care mandatul administratorilor a fost prelungit pentru încă 5 luni, până la data de 15.10.2024, cu mențiunea că, în cazul în care procedura de selecţie şi nominalizare a administratorilor permanenţi este finalizată înainte de expirarea perioadei pentru care au fost numiți administratorii provizorii, administratorii permanenţi sunt desemnaţi de îndată de către adunarea generală a acţionarilor, iar mandatul administratorilor provizorii încetează;

 Având în vedere Hotărârea Adunării Generale a Acționarilor nr. 6/23.07.2024 privind reînnoirea unui mandat de membru în Consiliul de administrație al S.C. Apă Termic Transport S.A. și desemnarea ca membrii în Consiliul de administrație al S.C. Apă Termic Transport S.A.;

Având în vedere necesitatea asigurării bunei funcționări a societății, sens în care este necesară și obligatorie asigurarea conducerii acesteia de către un Consiliu de administrație, potrivit prevederilor legale;

Având în vedere avizul favorabil pentru reînnoirea mandatului de membru în Consiliul de administrație al doamnei Doralina Muntean, acordat de către autoritatea publică tutelară și Raportul final al Comisiei de Selecție și Nominalizare înregistrat cu nr. 84/25.06.2024, prin care a fost recomandată desemnarea membrilor Consiliului de Administraţie al societății Apă Termic Transport S.A. în vederea creării premiselor funcționării optime a societății;

Ținând cont de prevederile O.U.G. nr. 109/2011 privind guvernanţa corporativă a întreprinderilor publice, cu modificările și completările ulterioare și ale Hotărârii Guvernului nr. 639/2023 pentru aprobarea Normelor metodologice de aplicare a Ordonanţei de Urgenţă a Guvernului nr. 109/2011 privind guvernanţa corporativă a întreprinderilor publice;

Având în vedere prevederile Legii nr. 31/1990, Legea societăților, republicată, cu modificările și completările ulterioare;
Văzând Raportul de specialitate al Serviciului Monitorizare Servicii Publice, Guvernanță Corporativă, înregistrat cu nr. 23.779/23.07.2024, prin care se propune reînnoirea unui mandat de membru în Consiliul de administrație al societății Apă Termic Transport S.A. și desemnarea membrilor în Consiliul de administrație al societății Apă Termic Transport S.A.;
Având în vedere avizele favorabile ale comisiilor de buget și juridică;
În baza art. 129 alin. (2) lit. a) și lit. d), alin. (3) lit. c) și lit. d), alin. (7) lit. n) și lit. s) și alin. (14), art. 139 alin. (1) şi a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

  H O T Ă R Ă Ș T E:
Art. 1. Se ia act de reînnoirea mandatului de membru în Consiliul de administrație al societății Apă Termic Transport S.A. al doamnei Doralina Muntean, în calitate de membru executiv și independent, pentru perioada 01.08.2024 - 01.08.2028.
Art. 2. Se ia act de desemnarea, respectiv validarea ca membru în Consiliul de Administraţie al societății Apă Termic Transport S.A. a domnului Sergiu Gabriel Angelescu, în calitate de membru neexecutiv și independent, pentru perioada 01.08.2024 - 01.08.2028.

Art. 3. Se ia act de desemnarea, respectiv validarea ca membru în Consiliul de Administraţie al societății Apă Termic Transport S.A. a domnului Ioan Ciprian Corman, în calitate de membru neexecutiv și independent, pentru perioada 01.08.2024 - 01.08.2028.

Art. 4. Se ia act de desemnarea, respectiv validarea ca membru în Consiliul de Administraţie al societății Apă Termic Transport S.A. a doamnei Cosmina Beatrice Stroia, în calitate de membru neexecutiv și independent, pentru perioada 01.08.2024 - 01.08.2028.

Art. 5. Se ia act de încetarea mandatelor administratorilor provizorii începând cu data de 31.07.2024.

Art. 6. Cu data adoptării prezentei hotărâri, Hotărârea Consiliului Local Sighișoara nr. 78/30.05.2024 privind prelungirea mandatului administratorilor provizorii, membri ai Consiliului de administrație al societății Apă Termic Transport S.A. își încetează valabilitatea.

Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Serviciul Monitorizare Servicii Publice, Guvernanță Corporativă din cadrul Municipiului Sighișoara, Consiliul de Administrație al societății Apă Termic Transport S.A. și S.C. Apă Termic Transport S.A.

Art. 8. Prin grija Secretarului General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.                  

PREŞEDINTE DE ŞEDINŢĂ,
  

    Burghelea Bogdan - Ioan                                  
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Serviciul Monitorizare Servicii Publice, Guvernanță Corporativă;

  1 ex. Compartimentul Buget, Contabilitate, Salarizare – Direcția Economică;

  5 ex. membrii Consiliului de Administrație al S.C. Apă Termic Transport S.A.;

  2 ex. S.C. Apă Termic Transport S.A.

15 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 128/29.08.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


